Torsvåg fyr

Torsvåg fyr ligger på den lille øya Kåja på nordvestsiden av øya Vanna i Karlsøy kommune i Troms. Det er adkomst til fyret på fylkesvei over en molo. Den første fyrlykten i Torsvåg ble satt opp i 1904 for å trygge innseilingen fra storhavet. Denne ble erstattet med et større fyr i 1916. Fyret slik det er i dag ble bygd i 1922 og var i mange år bebodd som familiestasjon, men er i dag ett av de få fyr som fremdeles har turnus-betjening. Fyret har målestasjon for Meteorologisk institutt. Torsvåg fyr har lenge vært et viktig sted for navigasjonshjelpemidler, og i tillegg til selve fyrlykta, var det i mange år en Decca-mast som nå er borte. I dag er det stasjon for DGPS satellittnavigasjon på fyret. Referanser Litteratur Ellingsve, Eli Johanne (2012): Ishavsfyr Eksterne lenker (en) Torsvåg fyr – kategori av bilder, video eller lyd på Commons Torsvåg fyr